CELEX: 62020TN0114
Language: el
Date: 2020-02-19 00:00:00
Title: Υπόθεση T-114/20: Προσφυγή της 19ης Φεβρουαρίου de 2020 — Alvargonzález Ramos κατά EUIPO — Ursus-3 Capital, A.V. (URSUS Kapital)

20.4.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 129/17
            
         
      Προσφυγή της 19ης Φεβρουαρίου de 2020 — Alvargonzález Ramos κατά EUIPO — Ursus-3 Capital, A.V. (URSUS Kapital)
      (Υπόθεση T-114/20)
      (2020/C 129/22)
      Γλώσσα του δικογράφου της προσφυγής: η ισπανική
      
         Διάδικοι
      
      
         Προσφεύγων: Pablo Erik Alvargonzález Ramos (Μαδρίτη, Ισπανία) (εκπρόσωπος: E. Sugrañes Coca, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Αντίδικος ενώπιον του τμήματος προσφυγών: Ursus-3 Capital, A.V., SA (Μαδρίτη, Ισπανία)
      
         Στοιχεία σχετικά με τη διαδικασία ενώπιον του EUIPO
      
      
         Δικαιούχος του επίδικου σήματος: Ο προσφεύγων ενώπιον του Γενικού Δικαστηρίου
      
         Επίδικο σήμα: Εικονιστικό σήμα URSUS Kapital — Υπ’ αριθ. 5 641 303 σήμα της Ευρωπαϊκής Ένωσης
      
         Διαδικασία ενώπιον του EUIPO: Διαδικασία για την κήρυξη ακυρότητας
      
         Προσβαλλόμενη απόφαση: Απόφαση του πέμπτου τμήματος προσφυγών του EUIPO της 10ης Δεκεμβρίου 2019 στην υπόθεση R 711/2019-5
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  Να εκδώσει απόφαση με την οποία να τροποποιεί την προσβαλλόμενη απόφαση και να απορρίπτει την αίτηση κήρυξης ακυρότητας λόγω μη χρήσης που υποβλήθηκε σε σχέση με το καταχωρισμένο με αριθμό 5 641 303 (εικονιστικό) σήμα της Ευρωπαϊκής Ένωσης URSUS Kapital, όσον αφορά τις υπηρεσίες «χρηματοπιστωτικών υποθέσεων» της κλάσης 36, και να αναγνωρίσει ότι το υπ’ αριθμόν 5 641 303 σήμα έχει πράγματι χρησιμοποιηθεί για «χρηματοπιστωτικές υποθέσεις»·
               
            
                  —
               
               
                  επικουρικώς, να εκδώσει απόφαση με την οποία να τροποποιεί την προσβαλλόμενη απόφαση, να απορρίπτει την αίτηση κήρυξης ακυρότητας λόγω μη χρήσης του υπ’ αριθ. 5 641 303 σήματος της Ευρωπαϊκής Ένωσης URSUS Kapital (εικονιστικό), σε σχέση με τις υπηρεσίες «χρηματοπιστωτικές υποθέσεις» της κλάσης 36, να αναγνωρίσει ότι το υπ’ αριθ. 5 641 303 σήμα έχει πράγματι χρησιμοποιηθεί τουλάχιστον για «χρηματοπιστωτικές υποθέσεις, δηλαδή υπηρεσίες επενδύσεων, επένδυση κεφαλαίων, ανάλυση επενδύσεων, διαχείριση επενδύσεων, παροχή συμβουλών σε σχέση με τις επενδύσεις και υπηρεσίες επενδύσεων ακινήτων»·
               
            
                  —
               
               
                  επικουρικώς, να ακυρώσει την προσβαλλόμενη απόφαση·
               
            
                  —
               
               
                  να καταδικάσει το EUIPO στα δικαστικά έξοδα της παρούσας διαδικασίας.
               
            
         Προβαλλόμενος λόγος
      
      Παράβαση των άρθρων 18 και 58 του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου και του άρθρου 10 του κατ’ εξουσιοδότηση κανονισμού (ΕΕ) 2018/625 της Επιτροπής.